Näin paljon opintotukea leikataan

On tarpeen rauhoitella opintotuen varassa eläviä. Ei, ette yhtäkkiä kuole nälkään.

Opintotuen tason leikkaus tehdään niin, että sen vuosittainen korotus jätetään tekemättä vuosina 2016-2020. Vuosittainen korotus tehdään ns. kansaneläkeindeksin mukaan, joka on eräänlainen inflaatiomittari. Sillä siis pyritään korjaamaan inflaation vaikutusta tukisummaan. Se vastaa n. 26 miljoonan euron säästöjä vuosittain. Miten se näkyy opiskelijan taskussa?

Opintotuki on maksimiasumislisineen ennakonpidätyksen jälkeen n. 455 €/kk. Jos oletetaan, että 2016-2020 kansaneläkeindeksi eli elinkustannusindeksi kehittyy samalla tavalla kuin vuosina 2011-2015, leikkaus on neljälle vuodelle jaettuna keskimäärin 51 senttiä kuukaudessa. Sillä saa ehkä yhden pienen suklaapatukan. Jos ero lasketaan yhdeksän vuosittaisen opintotukikuukauden mukaan, on ero 1,11 €/kk.

Miksi opintotukea sitten piti “leikata”? Koska hallitusohjelman hengen mukaan “kaikkiin piti sattua”.

Lisäys 28.5.



Koska valtion opintotukimenoihin kohdistuu lisäksi säästötavoite, todennäköisesti vuoden 2016 jälkeen kandidaatin tutkinnon suorittaneiden uudet maisteriopinnot muuttuvat nykyistä vahvemmin lainapainotteiseksi vähentämällä opintotukikuukausien määrää. Sen tavoitteena on saada ihmiset työelämään kandidaatin tutkinnoilla.

Jos siis haluat maisteriksi pidemmällä opintotuella, kannattaa aloittaa maisteriopinnot tämän vuoden aikana. Eihän sitä tiedä – ehkä koko tukikuukausien lyhentämisellä uhkailu on Sipilän harhautus ja salajuoni saada opiskelijat kiirehtimään valmistumistaan…

Lisäys: huhu kertoo, ettei sittenkään koskettaisi opintotukeen..